tomron87/hebrew-wikipedia-sentences-corpus huggingface dataset:
הסרט עתיד לעלות לאקרנים בהפצת אולפני המאה ה-20 במהלך שנת 2025.
פרסתאריךקטגוריהעבורתוצאהמקורפרס המוזיקה במדיה של הוליווד19 בנובמבר 2025סרט בנושא מוזיקה, ביוגרפיה או מחזמרסקוט קופר
ספרן הוא מי שבמקצועו מתמחה בקטלוג ספרים, במיונם, בחיפוש מידע בספרים ובמאגרי מידע דיגיטליים, ובניהול ספריות.
מקצוע הספרנות נלמד ברוב האוניברסיטאות יחד עם מקצוע המידענות, שמטרתו להעניק לספרן-מידען את הכלים לנווט בין מקורות הידע הרבים, לאתר ולשלוף את המידע הנדרש תוך כדי שימוש במערכות מידע ושיטות חיפוש מתוחכמות במחשב.
בשל מטרות אלה של המקצוע, הספרן-מידען נדרש למודעות חברתית והשכלה רחבה, בנוסף ליכולת תקשורתית וידע טכנולוגי.
בשל הגידול במרכזיותה של התקשורת בחברה המודרנית והדרישה הגוברת והולכת למידע איכותי, מקצוע הספרנות הופך במאה ה-21 לדינמי ומורכב יותר.
עם השינוי בתפקיד הספרן לצד ההתקדמות הטכנולוגית, משתנה גם הדימוי שלו.
אם בעבר היה דימוי של אדם רציני, הקבור בתוך כרכים עבי כרס ודורש שקט.
כיום ספרנים הופכים להיות פעילים יותר ברמה ציבורית וחברתית.
ספריות מרכזות פעילויות תרבותיות, ויוצרות קהילה סביבם.
הספרן אינו רק "שומר הסף של מתחם הספרים" אלא גם פעיל בקהילה.
לימודי המקצוע מעניקים לספרן-מידען את העקרונות העיוניים של המקצוע, תוך הבלטת תפקידי הספרייה כגורם חברתי, ומפתחים את הכושר לניתוח מערכות מידע לסוגיהן.
במאה ה-21, במרכזי מידע וספריות רבות, ספרנים עוסקים גם בתחום המידענות, וכך, עבודתם כוללת מיון ואיתור מידע באמצעים ממוחשבים.
באקדמיה ישנם בתי ספר לספרנים ולמידענים, המעניקים תעודות "ספרן מוסמך וספרן מורשה"
אוניברסיטת בר-אילן – תארים ראשון, שני ודוקטור
אוניברסיטת חיפה – לימודי תעודה במסגרת הפקולטה למדעי התואר ולימודי מ.א.
המכללה האקדמית גליל מערבי – לימודי החוג ללימודי מידע, בחסות אקדמית של אוניברסיטת בר-אילן
המכללה לחינוך ע"ש דוד ילין – לימודי ספרן מורשה ולימודי M.Ed
אורנים - המכללה האקדמית לחינוך – לימודי ספרן מורשה.
בשנת 2009 התאחדו שני ארגוני הספרנים, אס"י ואסמ"י, לארגון אחד.
מטרת האיחוד הייתה שיתוף פעולה בין כל עובדי הספריות בישראל – ציבוריות, אקדמיות, מיוחדות ובתי ספר.
הארגון המאוחד נקרא "ארגון הספרנים והמידענים בישראל", והוא פועל בתחומי ההעסקה, שכר ותגמול, כנסים וימי עיון, הכשרה מקצועית, פרסים לסטודנטים, ותקנים.
בשנת 2010 נערכו בחירות כלליות ונבחר ד"ר שחף הגפני.
בשנת 2011 השתתף הארגון בקמפיין הארצי נגד נעילת שעריה של הספרייה העירונית בקריית שמונה.
ספרינגר ספניאל אנגלי הוא כלב ציד שאוהב לשחק במשחקי "תפוס והבא".
גזע ספניאל זה הוא ותיק יחסית ומופיע בציורים מהמאה ה-16. נראה שהוא מאבותיהם של גזעי ספניאל שונים, גזע הקוקר ספניאל למשל לא היה מוכר כגזע נפרד עד המאה ה-18.
יש לו סיבולת כמעט בלתי מוגבלת והוא זקוק לפעילות רבה ולתרגול רב.
בדומה לגזעים אחרים אשר פותחו לעשות עבודה מסוימת, הדגשים בכלב התצוגה תואמים את התכונות אותן רוצים להדגיש.
כלבי התצוגה הזכרים שוקלים כ-23 ק"ג, ומשקלן של הנקבות הוא כ-18 ק"ג.
כלבי העבודה קלים וקטנים יותר.
צבעי פרוותם מגוונים- כשהצבעים חום, שחור ולבן הם השכיחים ביותר.
ספרינגפילד היא עיר הבירה של מדינת אילינוי שבארצות הברית, וכן מושב המחוז של מחוז סאנגמון.
העיר נוסדה בשנת 1819 והפכה לבירת מחוז בשנת 1823. שמה המקורי של העיר היה "קלהון", על שמו של סגן נשיא ארצות הברית ג'ון קלהון.
ההחלטה על שינוי השם נעשתה בשנת 1832. בשנותיה הראשונות של העיר, הגיעה אליה מהגרים מקנטקי, וירג'יניה וקרוליינה הצפונית.
בשנת 1837 הוכרזה העיר כבירת מדינת אילינוי, ובית המחוקקים של המדינה התכנס בה לראשונה בשנת 1839. בשנים אלו העיר התאפיינה בתעשייה נרחבת ובשגשוג כלכלי גדול.
הנשיא אברהם לינקולן החל את הקריירה הפוליטית שלו בעיר ובה נמצאת אחוזת הקבר שלו.
לינקולן עבר לעיר בשנת 1831, וגר בה למשך מרבית חייו עד לתחילת כהונתו כנשיא ארצות הברית.
במהלך מלחמת האזרחים האמריקנית הייתה ספרינגפילד למקום מרכזי מאוד.
גדודים רבים הוכשרו בעיר, והתעשייה העירונית התחזקה מאוד על מנת לתרום למאמץ המלחמתי.
בסיום המלחמה (1865), הפכה העיר למקום מרכזי במערכת הרכבות הארצית והתחזקה מאוד גם בזכות החקלאות, הפוליטיקה וכריית הפחם שבה.
בשנת 1909 נוסדה בעיר ה-NAACP, קואליציה של שחורים ולבנים נגד גזענות, בעקבות מהומות על רקע גזעי שאירעו בעיר ב-1908. במהומות אלו, אשר פרצו על ידי חשד לאונס נערה לבנה על ידי אדם שחור, נהרגו כמספר אנשים.
בשנת 2007, נשיא ארצות הברית ה-44, ברק אובמה הכריז בעיר על התמודדותו בבחירות לנשיאות ארצות הברית 2008.
בעיר נמצאת הפקולטה לרפואה של אוניברסיטת דרום אילינוי (Southern Illinois University) וכן אוניברסיטת אילינוי, שבה כ-5,000 סטודנטים.
צפיפות האוכלוסין היא 796.9 נפשות לקילומטר מרובע.
לעיר ספרינגפילד 5 ערים תאומות:
ספרמורט אטאייביץ' ניאזוב (בטורקמנית: Saparmyrat Ataýewiç Nyýazow; 19 בפברואר 1940 – 21 בדצמבר 2006) היה מדינאי טורקמני, שליט טורקמניסטן מאז 1985 ועד מותו.
ניאזוב התייתם בגיל צעיר וגדל בבית יתומים סובייטי.
אביו נהרג כשלחם בגרמנים במלחמת העולם השנייה, ומרבית בני משפחתו נספו ברעידת אדמה גדולה שהרסה את העיר אשגבאט בשנת 1948.
הצטרף למפלגה הקומוניסטית ועלה במעמדו עד שלבסוף נהיה לראש המפלגה הקומוניסטית של הרפובליקה הסובייטית הסוציאליסטית הטורקמנית (מאוחר יותר נודעה כמפלגה הדמוקרטית של טורקמניסטן).
לאחר התפרקות ברית המועצות והכרזת עצמאות טורקמניסטן בשנת 1991, הפך ניאזוב לנשיא הראשון של המדינה.
ב-22 באוקטובר 1993 הכריז ניאזוב על עצמו כטורקמנבאשי, כלומר "מנהיג הטורקמנים", בסגנון מוסטפא כמאל אטאטורק, "אב כל הטורקים".
ניאזוב נחשב למנהיג דיקטטור ועריץ, ועודד פולחן אישיות סביב דמותו.
בהאמינו כי לטורקמניסטן אין זהות לאומית אמיתית ניסה לייסד תרבות וזהות לאומית חדשות שהתרכזו סביב דמותו.
הוא שינה את שמה של העיר קראסנובודסק בים הכספי ושל מספר ערים נוספות ל"טורקמנבאשי", כפי שקרא לעצמו, והביא לשינוי שמם של בתי ספר, שדות תעופה, ואפילו מטאוריטים לשמו ולשמם של בני משפחתו הקרובה.
פניו הופיעו על כל השטרות וחלק ממטבעות המדינה, המאנאט, ודיוקנאות גדולים של הנשיא נתלו בכל רחבי המדינה, במיוחד בבניינים ציבוריים ושדרות.
פסלים שלו ושל משפחתו פזורים בכל רחבי טורקמניסטן.
הפסלים כוללים אחד שנמצא במדבר קאראקום, ופסל מצופה זהב בראש הבניין הגבוה ביותר באשגאבאט, קשת הנייטרליות, שמסתובב כך שפניו יהיו תמיד לכיוון השמש.
ניאזוב יזם את בנייתו של ארמון אדיר באשגאבאט כדי להנציח את שלטונו.
כמו כן, בשמו של ניאזוב פורסמו מספר ספרים, ובראשם רוחנמה - "מדריך רוחני לעם הטורקמני", ובו "היסטוריה" של העם הטורקמני, בחלקה מיתולוגית ועל פי פרשנות של ניאזוב וסיפורו האישי.
לימוד הספר היה לאחד המקצועות העיקריים בכל מוסדות החינוך במדינה, עובדים הוכרחו להשתתף בקורסים על הספר, ואנשי דת במסגדים הונחו להתייחס לספר באותה קדושה כמו שהם מתייחסים לספר הקוראן.
הספר תורגם לשפות רבות במימון חברות מסחריות זרות אשר ביצעו עבודות לפיתוח ובנייה במדינה; עניין זה היה נושא סרט התעודה "צלו של הספר הקדוש" ("Shadow of the Holy Book") של הבמאי הפיני ארטו הלונן (Arto Halonen).
כשנשאל אודות פולחן האישיות סביב דמותו ענה ניאזוב: "אישית אני מתנגד להצגת תמונות ופסלים שלי ברחובות - אבל זה מה שהעם רוצה."
ב-21 בדצמבר 2006 נפטר ניאזוב מאי ספיקת לב.
לממלא מקומו מונה גוּרְבָּנְגוּלִי מְיָאליכְגוּלִיֶיבִיץ' בֶרְדִימוּחָמֶדוֹב, ובפברואר 2007 הוא נבחר לנשיא בבחירות כלליות.
עם בחירתו שיבח ברדימוחמדוב את קודמו והודיע כי ימשיך את דרכו הפוליטית, אך בפועל החל בצמצום הדרגתי של פולחן האישיות של ניאזוב והחל לפתוח את המדינה כלפי חוץ.
ספרן מנועי מסוקים היא חברת בת של התאגיד הצרפתי ספרן, המייצרת טורבינות גז ומנועי סילון למסוקים, מטוסים, טילים ולמגוון יישומים יבשתיים וימיים אחרים.
טורבומקה נוסדה ב-1938 על ידי יוסף שידלובסקי, יהודי ממוצא פולני שהיגר לצרפת בעקבות עליית הנאצים.
ב-1948 החלו הניסויים במנוע TT782, הראשון שפותח במלואו בטורבומקה.
מנוע זה כונה "אורדאון", על שם אגם בפירנאים.
מסורת שמות זו המשיכה גם למנועים הבאים שפותחו.
בשנת 1968 הקימה החברה שותפות עם רולס-רויס לייצור מנוע ה"אדור" של המטוס האנגלי-צרפתי SEPECAT "יגואר".
מנוע ה-RTM322 מתוצרתה מניע מסוקים רבים כאוגוסטה וסטלנד EH101, ה-NHI NH90, אגוסטה וסטלנד אפאצ'י, מסוק ה"דרוב" ההודי ורבים אחרים.
בשנת 2001 זכו טורבומקה ורולס-רויס במשותף בחוזה בשווי מיליארד דולר לייצור 399 מנועי RTM322 למסוקי NHI NH90 עבור גרמניה, צרפת והולנד.
בשנה זו נרכשה החברה על ידי קבוצת "סנקמה" הצרפתית שהתמזגה ב-2005 לקבוצת SAFRAN .
חיל האוויר הישראלי הפעיל מטוסים ומסוקים רבים שצוידו במנועי החברה, ודגמים מסוימים של מנועי טורבומקה וחלפים עבורם אף יוצרו בישראל ב"חברת מנועי בית שמש בע"מ" מיסודו של שידלובסקי.
ב"מדעטק" בחיפה ניתן לצפות במנוע סילון "" שהותקן במטוס הצוקית ולהתרשם מאופן פעולתו.
סִפרִיַּת פועלים היא הוצאת הספרים של תנועת הקיבוץ הארצי השומר הצעיר.
נוסדה באוקטובר 1939 בקיבוץ מרחביה.
ההוצאה הוקמה מתוך תפיסה אידאולוגית שגרסה כי כך ניתן יהיה להשפיע על הציבור, אך כבר בשלב מוקדם החלה ההוצאה להוציא לצד ספרים בעלי פן אידאולוגי שמאלי, גם ספרות יפה (עברית ומתורגמת).
מתוך תפיסתה האידאולוגית של ההוצאה, מחירם של הספרים היה זול על מנת שכל אדם יוכל לקנותם.
המשוררים אברהם שלונסקי ולאה גולדברג היו בין העורכים הראשונים של ההוצאה.
המשורר נתן יונתן כיהן כעורך בהוצאה במשך 27 שנים (1971–1997).
מהקמתה ועד שנת 1999 הוציאה ההוצאה כ-3,400 ספרים.
ארכיון "ספרית פועלים" כולל עותקים מכל ספרי ההוצאה.
הארכיון נמצא בבית ההוצאה, וכן בארכיון המרכזי של השומר הצעיר, ארכיון יד יערי בגבעת חביבה.
בשנת 2001 התמזגה הוצאת ספרית פועלים עם הוצאת הקיבוץ המאוחד.
מנכ"ל שתי ההוצאות והעורך הראשי שלהן עד 2018 היה פרופסור עוזי שביט.
בשנת 2010 נפתחה תחת הוצאת הקיבוץ המאוחד סדרת סיפורת חדשה בשם "ספריית פועלים סיפורת", המנציחה את שם ההוצאה הוותיקה.
במסגרת הסדרה יוצאים כותרים מתורגמים מאת מיטב הסופרים העכשוויים.
בשנת 2019 פתחה הסדרה את שעריה גם לספרות מקור (ישראלית).
ספרנבולו (בטורקית: Safranbolu; ביוונית: Σαφράμπολη - ספרמפולי) היא עיירה בנפת קרביק במחוז הים השחור שבצפון-מערב טורקיה.
לפי אומדן רשמי משנת 2023 אוכלוסייתה מנתה 70,043 איש.
שמה של העיירה בא מהמילה ספרן (Safran) שפירושה זעפרן בטורקית, עדות להיותה מרכז לגידול ולמסחר בתבלין בעבר.
בשנת 1998 הוכרה ספרנבולו כאתר מורשת עולמית, הודות לריכוז מרשים של 1,008 מבנים היסטוריים הבנויים בסגנון עות'מאני מסורתי, והעשויים עץ ואבן.
קברים חצובים בסלע שנמצאו באזור ספרנבולו מעידים על התיישבות אנושית במקום בו שוכנת העיר כבר בתקופה הפרהיסטורית.
מאוחר יותר שכן באזור מקדש רומאי.
היישוב הנוכחי התפתח כצומת מסחרי לאחר הכיבוש הטורקי ב, וב הוא היה לנקודה חשובה בדרך השיירות שחצתה את אסיה הקטנה ממזרח למערב.
מתקופה זו שרדו המסגד הישן, המרחצאות העתיקים ומדרסת גאזי סוליימאן פאשה (Gazi Süleyman Paşa Medresesi) שהוקמו כולם ב-1322.
ב עלתה חשיבותה של העיר והשוק המרכזי הורחב על מנת לענות על צורכיהם של הסוחרים שחלפו דרכה.
מתקופה זו ניצבים בעיר חאן ג'ינג'י האנה (Cinci Hanı) שבו 60 חדרי אירוח (1648-1640), מסגד מהמט פאשא קפרולו (Köprülü Mehmet Paşa Camii) שנבנה ב-1661 ומספר מבנים נוספים שבהם חנויות, אורוות ומרחצאות.
במאות ה-18 וה-19, התבססה בעיירה אוכלוסייה אמידה שבנתה בה אחוזות ומספר תושביה עלה בצורה חדה.
באותה תקופה כרבע מהתושבים היו יוונים, אך רובם עזבו במסגרת הסכם לוזאן שקבע את חילופי האוכלוסין בין טורקיה ליוון לאחר מלחמת העולם הראשונה.
שינויים בדרכי המסחר והופעת הרכבת הביאו את שגשוגה המסחרי של העיר לסופו בתחילת המאה ה-20. העיר שקעה לשפל כלכלי עד שהוקמה בקרביק השכנה תשלובת מפעלי פלדה, שסיפקה מקומות עבודה לתושבי העיר.
העיר מחולקת לארבעה רבעים - אזור השוק במרכז העיר המכונה צ'וקור (Çukur - "החור", בשל מיקומו בחלקה התחתון של העיר), רובע קרנקיי (Kıranköy), רובע באלאר (Bağlar) והאזור המודרני שאינו חלק מהכרזת ארגון אונסק"ו.
היישוב הטורקי המקורי השתרע מדרום למצודה, אך הוא שקע ב וב, ואת מקומו תפס רובע צ'וקור שבמרכזו השוק וסביבו בתי מלאכה.
צורתו של צ'וקור כשל משולש הנתחם על ידי שני נחלים.
במהלך המאה ה-18 התפתחה ספרנבולו מערבה לעבר קרנקיי וצפון-מערבה אל באלאר.
קרנקיי הייתה בעבר אזור מגוריהם של היוונים, ושכנו בה בתים שכללו בתי מלאכה בקומתם הראשונה ומעליהם התגוררו בעליהם.
במרתפים נעשה שימוש לייצור יין ולאחסון.
בבאלאר שהיה לאזור האמיד של העיר, הוקמו בתים בני קומה אחת אשר הוקפו בגנים רחבי ידיים.
רחובות צ'וקור וקרנקיי צרים ומפותלים.
הם מרוצפים באבן ובמרכזם תעלת ניקוז למי הגשמים.
קירות הבתים העות'מאנים המסורתיים שלאורכם, עשויים ממסגרות עץ והחלל שבין קורות העץ מולא בלבנים או בחומר.
בקירות הבתים הפונים אל הרחובות לא נקבעו חלונות, ומצידם זה הם נדמים לחומות המקיפים גנים.
ספרמה פאטרה (ברומנית: Sfarmă-Peatră), הוא דמות מהמיתולוגיה הרומנית המככב באגדות עם רומניות, אחיו התאום של סטרמבה למנה.
משמעות השם "ספרמה פאטרה" ברומנית היא "מרסק סלעים".
ספרמה פאטרה ואחיו התאום, סטרמבה למנה, הם שני ענקים שקדמו למבול ושרדו אותו תוך כדי שחייה.
ספרינגפילד היא עיר במחוז המפדן שבמדינת מסצ'וסטס, ארצות הברית.
העיר היא השלישית בגודלה במסצ'סוטס, והרביעית בגודלה בניו אינגלנד (לאחר בוסטון, ווסטר ופרובידנס).
העיר היא הוותיקה ביותר מבין הערים ששמן הוא , והיא גם העיר הגדולה ביותר השוכנת על גדות הנהר קונטיקט.
ספרינגפילד ידועה כמקום שבו המציא ג'יימס נייסמית' את משחק הכדורסל, ובה נמצא היכל התהילה של הכדורסל.
היא גם עיר הולדתו של תאודור סוס גייזל, הידוע בשם העט שלו, ד"ר סוס.
בסמוך לעיר ממוקם פארק השעשועים סיקס פלאגס ניו אינגלנד של רשת הפארקים סיקס פלאגס.
לעיר יש שותפות כלכלית וחברתית עם הרטפורד שבקונטיקט.
המתיישבים הראשונים באזור ספרינגפילד של ימינו היו אנגלים, שפנו מערבה מבוסטון ובשנת 1635 הקימו צריף על גדות אחד הנהרות באזור.
העיר נקראה ספרינגפילד על שם עיירה בריטית בשם זה, הסמוכה לעיר צ'למספורד, עיר הולדתו של אחד ממייסדי ספרינגפילד.
המתיישבים רכשו את האדמה מהמקומיים (האינדיאנים) והחל מסחר ביניהם לבין המתיישבים, שהתבסס על בעיקר על פרוות של בונה.
ב-1675 התקיפו אינדיאנים משבט הפוקומטוק את העיר והרסו מחצית ממנה.
בשנות השבעים של המאה ה-18 בחר ג'ורג' וושינגטון למקם את הנשקיה הלאומית בספרינגפילד, בה פותח בין היתר הרובה מסוג ספרינגפילד.
במהלך המאה ה-19 הוקמה בעיר מסילת רכבת שהובילה לכיוון קונטיקט.
לקראת סוף המאה נבנו בעיר בתים רבים בסגנון ויקטוריאני, מה שנתן לעיר את הכינוי "עיר הבתים" (City of Homes).
ב-1856 הוקם בעיר מפעל הנשק סמית' אנד וסון.
המפעל הראשי קיים בעיר עד ימינו.
בשנות ה-20 של המאה ה-20 היה בעיר מפעל של רולס-רויס שנסגר בעקבות השפל הגדול.
תהילתה של ספרינגפילד בא לה מהיותה מקום המצאת משחק הכדורסל על ידי ג'יימס נייסמית', מורה לחינוך גופני, שהמציא אותו בעיר בשנת 1891. בשל כך היכל התהילה של הכדורסל הוקם בעיר בשנת 1968. בשנת 2002 נפתח הבניין החדש, הבנוי בצורת כדורסל.
בספרינגפילד רבתי קיימת קהילה יהודית קטנה ובה בית ספר יסודי (ובו כיתות מגן ועד כיתה ח').
רובה ספרינגפילד הוא רובה בריחי שפותח בנשקיית ספרינגפילד האמריקאית, שבעיר ספרינגפילד שבמסצ'וסטס, בסוף המאה ה-19, ושימש את צבא ארצות הברית עד מלחמת העולם השנייה.
סוג רובה: רובה שירות, רובה צלפים
מלחמות: מלחמת העולם הראשונה, מלחמת העולם השנייה, מלחמת קוריאה, מלחמת וייטנאם.
ספרינגפילד היא עיר אמריקאית בדיונית בה מתגוררות הדמויות הראשיות בסדרת ההנפשה האמריקאית המצליחה משפחת סימפסון ובה מתרחשת רוב עלילת הסדרה.
יוצרי הסדרה ציינו בעבר שהעיר ספרינגפילד מהווה למעשה דגם של העולם, בו תושביה, דמויות הסדרה, מתמודדות עם הסוגיות העומדות בפני החברה המודרנית.
למשל, יוצרי הסדרה מציגים סוגיות אקטואליות בנושא איכות הסביבה דרך עבודתו של הומר סימפסון בתחנת כוח גרעינית, וסוגיות אקטואליות בתחום החינוך דרך בית הספר היסודי של ספרינגפילד שבו בארט וליסה לומדים.
ספרינגפילד מייצגת את העיר האמריקאית הטיפוסית ואיננה מבוססת על עיר אמיתית.
אף על פי כן, מאט גריינינג, יוצר הסדרה, ציין כי לספרינגפילד יש הרבה במשותף עם פורטלנד, אורגון - עיר הולדתו של גריינינג, ושמה נלקח מזה של ספרינגפילד, אורגון, הסמוכה לפורטלנד.
גריינינג ציין כי מקור השראה נוסף לספרינגפילד הייתה העיר הבדיונית מלונוויל (Melonville) בסדרת המערכונים הקנדית Second City Television אשר הכילה מגוון רחב של דמויות חוזרות ונשנות, אשר שימשה בתור זירת ההתרחשות העיקרית של התוכנית.
גריינינג ציין כי הוא בחר בשם ספרינגפילד, משום שזהו אחד משמות היישובים הנפוצים ביותר בארצות הברית - ישנם 34 ערים וישובים בשם זה בארצות הברית, כולל בירת אילינוי.
ספרינגפילד נוסדה בשנת 1796 על ידי קבוצת מתיישבים בראשות ג'בדייה ספרינגפילד בשטח אותו כבש מוקדם יותר במלחמת העצמאות.
לאחר שג'בדייה סירב לאפשר לתושבי היישוב להתחתן עם בני הדודים שלהם כפי שדרש ידידו שלביוויל מנהטן, חצי מקבוצת המיישבים המקורית עזבה את היישוב מערבה והקימה את היישוב השכן שלביוויל.
שתי הערים נותרו מאז ערים יריבות.
בעונה ה-12 נאמר שג'בדייה עשה את המרחק לספרינגפילד בריצה כשברח מנושים (רמז לעברו העברייני).
במחוז ישנה גם את עיר הבירה ועיירות בשם וויוילויל ואוגדנוויל.
נכון לעונה ה-31 יש בספרינגפילד 32,000 תושבים וגובהה הוא 482 מטרים.
עד העונה ה-15 העיר התאומה היחידה של ספרינגפילד הייתה קאבול.
בסוף עונה 23 נרמז שאף עיר לא רוצה להיות תאומה של ספרינגפילד.
סמל העיר הופיע פעם במפת האזור כדג בעל 3 עיניים, המוטציה שנמצאה בנהר ליד תחנת הכוח הגרעינית בפרק "2 מכוניות בכל מוסך, 3 עיניים לכל דג".
הגאוגרפיה של ספרינגפילד והאזור שנמצא בסמיכות לה מגוונת למדי וכוללת יערות, רכסי הרים גבוהים כולל אחד מושלג, מכתש, נהר מתפצל עם מפל ונשפך לאוקיינוס, מדבריות, קרחון, חופים, ביצות, נמל, אדמות חקלאיות, מקווי מים ותעלות אשר מוצגים לאורך הסדרה בהתאם לצורך בעלילת פרקי הסדרה השונים (כולל אחת ונציאנית).
בעונה 28 מתגלה שיש לעיירה אזור של "המפטונים"- איים וחצאי אי באוקיינוס לעשירים.
בעונה השמינית מארג' מזכירה שבמערב העיר יש מורד.
ראש העיר של ספרינגפילד הוא הפוליטיקאי המושחת ג'ו קווימבי (חבר במפלגה הדמוקרטית, אשר מסתמך בעיקר על קולות הרפובליקנים), בעוד שנציג העיר בקונגרס הוא קראסטי הליצן (חבר במפלגה הרפובליקנית).
מרי ביילי (אשר חברה במפלגה הדמוקרטית) היא מושלת המדינה בה נמצאת ספרינגפילד.
מו ציין שמיקוד העיר הוא 80085 ("ציצים" בספרות דיגיטליות).
ספרינגפילד מכילה מספר קבוצות ספורט ומתקני ספורט: קבוצת הבייסבול של העיר "ספרינגפילד איזוטופס", קבוצת הכדורגל "ספרינגפילד אטומס", קבוצת ההוקי קרח של העיר "ספרינגפילד אייס-אוטופס", קבוצת פוטבול, אצטדיון טניס, מסלול מרוצי כלבים ומסלול מרוצי מכוניות נאסקאר.
בעונות שונות היו בעיר ובמדינה ליגות ספורט שונות: סופטבול (ליגת בייסבול חובבנית, עונה 3), הוקי קרח לילדים (עונה 6), כדורת (עונה 8), פוטבול (עונה 9), בייסבול לילדים (עונה 18), כדורגל ילדות (עונה 23), לקרוס וכדורסל ילדים (עונה 28).
לעיר גם נציג די עלוב בליגת האיגרוף לילדים- ללא קסדות מגן (עונה 36).
ספרינגפילד היא עיירה המכילה בין היתר תחנת כוח גרעינית, שני בתי ספר יסודיים, אוניברסיטה, אצטדיון בייסבול, שדה תעופה, נמל, מספר בתי כלא (לגברים, לנשים, לנוער וברמת אבטחה נמוכה), שני בתי חולים, בית חולים פסיכיאטרי, בית חולים וטרינרי, מספר מוזיאונים, קזינו (שפוצץ בהמשך), שלוש כנסיות, בית כנסת, ומספר עסקים מקומיים שונים.
בסך הכול ישנם במחוז 17 בתי ספר ו-8 מנהלים בספרינגפילד עצמה.
בנוסף על בית הקברות הרגיל קיים גם בית קברות יהודי, בית קברות עתיק מימי מלחמת העצמאות, בית קברות יוקרתי לעשירים, בית קברות לילדים ובית קברות לחיות מחמד.
תחנת הכוח הגרעינית של ספרינגפילד - תחנת כוח גרעינית בבעלותו של הנבל הראשי בסדרה - מונטגומרי ברנז, בדרך התעשייתית מספר 100. בשל הזנחה מתמשכת מצדו של ברנז, עובדי המפעל לעיתים רבות חשופים לסכנות בטיחותיות רבות, והמפעל גורם לזיהום מתמשך של העיר.
התחנה גרמה לכמה פגמים גנטיים הנראים על בעלי החיים באזור: עורבים ודגים עם שלוש עיניים.
בכל פעם שהתחנה מוצגת, נשמעות ברקע קריאות עורב.
בית הספר היסודי של ספרינגפילד - בית הספר בו לומדים בארט וליסה, ברחוב פלימפטון מספר 19. שוכן במבנה שנבנה במקור כמפעל לייצור בשר חזיר ממולח, ועדיין קירותיו מסריחים מתקופה זאת.
בית הספר מכיל מעבדת מחשבים ללא מחשבים, צוות מורים שמאס בהוראה ותלמידים רבים שאינם מחונכים.
פעמים רבות לאורך הסדרה והקומיקס מצוין כי רק בזכות הישגיה הגבוהים של ליסה בית הספר לא נסגר עד כה.
הבר של מו - הבר המקומי אשר מנוהל על ידי מו סיזלאק.
בבר יושב לעיתים קרובות הומר עם חבריו לני וקארל.
לאורך הסדרה במשך מספר פעמים הבר של מו עובר שינויים תדמיתיים מהותיים על מנת למשוך למקום לקוחות (ואף עבר מספר כתובות, כשהאחרונה היא רחוב מיין מספר 513) אך אף על פי כן, תמיד עד סוף הפרק הבר חוזר למראה המקורי שלו.
קוויק-אי-מארט (Kwik-E-Mart) - המכולת השכונתית של משפחת סימפסון, ברחוב מיין מספר 4950. Kwik-E-Mart היא פרודיה על רשתות מכולת אמריקאיות טיפוסיות כמו .
המנהל ההודי של המכולת הוא אפו נהספימפטילון.
המכולת הופיעה לראשונה בפרק השמיני בעונה הראשונה (The Telltale Head) ומאז הפכה למקום נפוץ לאורך הסדרה.
"הצינוק של האנדרואיד וחנות קלפי הבייסבול" (The Android's Dungeon & Baseball Card Shop) - חנות קומיקס בבעלות של ג'ף אלברטסון (שמכונה "Comic Book Guy") ברחוב מיין מספר 507.
משרד הרישוי (DMV) - מקום העבודה של פטי וסלמה, ברחוב מיין.
בארט פעם זייף לעצמו שם רישיון נהיגה.
"שמאלריום" (leftorium) - חנות כלבו לשמאליים במרכז הקניות אשר מנוהלת על ידי נד פלנדרז.
קראסטי בורגר - מסעדת מזון מהיר ברחוב מנגוליה 306 (ועוד כמה סניפים קטנים יותר, כולל אחד על תחנת קידוח באוקיינוס האטלנטי) שגם מוכרת למכוניות.
Lard Lad Donuts (דונאטס משומן חזיר) - חנות דונאטס אהובה על הומר ברחוב מירקל מייל מס' 1917. קיים גם סניף כשר בירושלים בשם "Bagel boy".
Bowl-a-rama - מרכז הכדורת של דוד של בארני, בדרך התעשייתית 62. הומר עבד שם כמה חודשים עד שנאלץ לחזור לתחנת הכוח מפני שמגי עמדה להיוולד.
ההולנדי המטוגן (Frying Dutchman) - מסעדת מאכלי ים ברחוב-רציף בבעלותו של קפטן מקליסטר.
פורט ספרינגפילד: בסיס צבאי שפורק בעונה הרביעית אבל חזר לפעול.
סקינר עבד שם כסמל משמעת כשפוטר מבית הספר.
הסומו העליז - מסעדת סושי מפורסמת ברחוב אלם ב"טוקיו הקטנה".
אצל לואיג'י - מסעדה איטלקית שמשמשת מקום מפגש קבוע למאפיה.
You Thai Now - מסעדה תאילנדית בבנגקוק הקטנה.
בודהה הגדולה של בוב - מסעדה סינית.
קיימת מסעדה סינית נוספת, כשרה.
עליית התה - בית תה אנגלי בספרינגשייר.
Odissey dinner - מסעדה יוונית שהומר עבד בה בגיל 14.
Tito's taco (קומיקס) - מסעדה מקסיקנית
בעיירה מספר שכונות, אמידות לצד עניות.
כל שאר המיעוטים (כולל צוענים) מתרכזים בשכונה בשם "אתניקטאון" (מופיעה פעמיים).
שכונות נוספות: שיכון לרווקים, "גייטאון" (שכונה לגאים) ו"בומטאון" (לקבצנים).
כמו כן ישנה "ספרינגפילד העתיקה" (olde towne) וכפר של אמיש לא רחוק מהעיירה.
מצפון לעיירה ישנו "כפר סנטה" עם "מכתש חנוכה", מין פארק-כפר בנושא חגי החורף.
באחד מפרקי ההאלווין נראה שישנה שכונה לערפדים בשם "דרקולה-לה-לנד".
טרסת אברגרין - הרחוב של הסימפסונים ורוב חבריהם.
בזמן פיצול העיר בתחילת עונה 12 גם הרחוב הזה פוצל.
רחוב מיין, רחוב מירקל מייל - זוג רחובות הנפגשים בכיכר העיירה ובהם נמצא המרכז המסחרי.
ברחוב מיין נמצאים העירייה, הקוויק-אי-מארט וחנות הקומיקס (בניין 507).
במירקל מייל נמצאת בין השאר חנות הדונאטס המפורסמת Lard Lad.
הדרך התעשייתית - המרכז המסחרי של העיירה.
במספר 100 נמצאת תחנת הכוח הגרעינית.
בארט קנה בעונה השמינית מפעל נטוש בבניין 35, מול הבר הישן של מו (שנשרף כליל באמצע עונה תשיעית).
רחוב ממון - השם בא מעברית.
רחוב בו גרים עשירים רבים כגון מר ברנז (בית מס' 1000), קנת ברוקמן (מולו) ומתאבק מפורסם (בית מס' 994).
דרך המחבוא - רחוב בקומיקס בו מסתתרים נבלי-על כמו דוקטור קולוסוס וססיל טריווילגר, אחיו של סיידשואו בוב.
רחוב דרום- רחוב-רציף לחוף האוקיינוס עם חנויות וקרנבל.
עיתון אחד מקומי, "ספרינגפילד שופר", ושני עיתוני בית ספר: אחד בעריכת מרטין, ואחד במיוחד לכיתה ד'.
3 ערוצי טלוויזיה עיקריים: ערוץ 2 - ריאליטי, ערוץ 6 - מקומי רגיל וערוץ OCHO, היספאני (שני ערוצים אלה משדרים מאותו אולפן).
נקלטים בכבלים עוד 75 ערוצים, מהם שני ערוצים עם מגדל שידור בעיר (3 ו-8).
ערוץ הרדיו המקומי KBBL משדר בתדרים 102.5FM ו-960AM.
יש לו גם תחנה בספרדית- Que-BBL.
כמו כן נקלטים גם הערוצים KUDD (570AM) ,KNBO (97.3FM), ו-KFSL (ערוץ נוסטלגיה מוזיקלית, 103FM).
בליל הזומבים באחד מהספיישלים של "ליל כל הקדושים" שידר גם ערוץ KZMB (103.1FM).
בספיישל אחר היה ערוץ שטני KDVL (66.6AM) יש גם תחנות לאוניברסיטת ספרינגפילד (KDRK) ולבית הספר היסודי (WSES).
ערוצי רדיו פיראטיים: KBLY (ערוץ של בריונים, 1150AM).
בהזדמנויות שונות בארט שידר אחרי שקיבל משדר ליום הולדתו- KIA מבית העץ שלו ו-WJZZ מכריזת בית הספר.
חברת סורני - פארודיה על סוני.
ארבע גרסאות של גיימסטיישן במהלך הסדרה (פארודיה על פלייסטיישן).
לבארט היה את הגרסה המיושנת GS252 עד שזרק אותה.
חברת פאנטנדו - פארודיה על נינטנדו.
שלוש קונסולות שונות של Zii (פארודיה על Wii) ואחת "GameBro" (פארודיה על GameCube).
ליסה תרמה קונסולה לבית האבות המקומי עד שהאחיות השמידו אותה.
יש גם קונסולה ניידת בשם "Game Dude" (פארודיה על Game Boy).
חברת מיק רוסופט - ybox360, פארודיה על xbox 360 ו-whybox II.
לכל אורך השנים לא צוין באופן מפורש המיקום המדויק של העיר בארצות הברית מלבד באחד הפרקים בעונה 11. בפרק זה, במסגרת עלילה מוקומנטרית העוסקת בסדרה עצמה, מתוארים הסמפסונים כמשפחה מצפון קנטקי שם אכן קיימת במציאות עיירה בשם ספרינגפילד.
עם זאת, לאורך השנים מעריצים רבים של הסדרה ניסו לקבוע את מיקומה של העיר בהתאם למאפיינים השונים של העיר.
הסביבה הגאוגרפית והאתרים הסמוכים לה אשר מופיעים לאורך כל פרקי הסדרה מרמזים, לדעת מעריצי הסדרה, על המיקום המדויק של העיר בארצות הברית.
בתגובה, צוות ההפקה השתדל לאורך כל השנים לספק מידע מינימלי ככל האפשר או מידע סותר לגבי המיקום המדויק של ספרינגפילד בארצות הברית, אולם ב-11 באפריל 2011 נחשף לבסוף מיקומה של העיר ספרינגפילד לאחר שבריאיון עם יוצר הסדרה, מאט גריינינג, סיפר כי מדובר בעיירה ספרינגפילד שבמדינת אורגון.
בטרם פורסמה ידיעה זו העבירו יוצרי הסדרה רמזים שונים, לעיתים סותרים ומטעים באופן מכוון:
בדרך כלל כשמראים היכן העיר על המפה, אחת הדמויות על המסך מסתירה את המפה.
כאשר הדמויות הראשיות משוחחות על עיר הבירה של המדינה בה נמצאת ספרינגפילד, הם קוראים לה "עיר הבירה" (Capital City) וכך נמנעים מלהסגיר את זהות המדינה.
בפרק השני של העונה השנייה של הסדרה כתוב בפוליסת הביטוח של הומר "Springfield, NE", קיצור זה מייצג את מדינת נברסקה.
בהזדמנויות אחרות ניתנו הקיצורים IJ ו-NT, שלא מתאימים לאף מדינה בארצות הברית.
בפרק ה-"Treehouse of Horror" של העונה העשירית נרמז כי העיר ממוקמת בגבול בין לואיזיאנה לטקסס כאשר הוצגה תמונת לוויין עם נקודה במקום המצוין בזמן שמגי מתקשרת עם חייזרים, כאשר גלי הקול שלה נראים מתרחקים מן העולם, הם נראים מתרחקים מאותה נקודה.
בפתיח לפרק 9 בעונה 19, אחרי שמשפחת סימפסון התיישבה בספה, הצילום מתרחק מהחדר לכיוון מעלה, ורואים את העיר, ואז את המדינה (שמוסתרת בעננים), ואז ארצות הברית, ועד ליקום.
במעבר בין המדינה לבין ארצות הברית כולה - נראה שהצילום התרחק ממרכז מדינת מינסוטה.
החל מהעונה ה-12 לעיר ישנן 2 קידומות: 636 שנשאר לאזור העשיר (שבפועל שייך למדינת מיזורי) והקידומת החדשה לאזור העני, 939. לטלפון של מו יש קידומת 800.
במשפחת סימפסון - הסרט מצוין כי ספרינגפילד ממוקמת מזרחית לשלביוויל ודרומית ל"עיר הבירה", ליד מדינות אוהיו, נבדה, מיין וקנטקי (מדינות שנמצאות, פחות או יותר, כל אחת בקצה אחר של ארצות הברית).
בפתיח של הפרק ה-18 של העונה ה-23 כותב בארט על הלוח "המיקום האמיתי של ספרינגפילד הוא בכל מדינה מלבד זו שלך".
כשהמשפחה עוזבת את ניו יורק ברכבת מופיע שלט "ספרינגפילד: 1611 ק"מ".
כשסקינר נסע לאורלנדו הופיע שלט "2653 מייל".
לפי העונה העשירית העיר מרוחקת לפחות 2100 מייל מאטלנטה.
לפי עונה 32 ספרינגפילד נמצאת 800 מייל מערבית לסינסינטי (בדרך לשם סקינר וצ'למרס עוברים דרך מיזורי).
בהזדמנויות שונות מסופר שספרינגפילד מרוחקת מבירת המדינה כ-30 מייל או כ-220 מייל.
נרמז כמה פעמים שספרינגפילד נמצאת קרוב יותר לחוף המזרחי של ארצות הברית (בשייט הגיעו כמה פעמים לניו יורק, הסבא רבא הגיע לספרינגפילד גם דרך ניו יורק).
במשחק הוקי בעונה ה-20 נאמר שקבוצת ת"אייס-טופס" משחקת בליגה המרכז אטלנטית, כלומר במזרח.
בעונה 23 פרק 18 המצלמה עושה "זום אאוט" לספרינגפילד ומגלה שהעיר דרומית לשיקגו.
בעונה החמישית הומר, בארט, נד וטוד מגיעים עם נהר ספרינגפילד לים- ולאחר מכן לתחנת קידוח שנמצאת באוקיינוס האטלנטי.
כשהומר התגייס לחיל הים בעונה התשיעית וניסה לחזור לספרינגפילד בצוללת, הוא שט בסוף דווקא לכיוון רוסיה, מה שמרמז שהעיירה נמצאת דווקא בחוף המערבי.
בפלשבקים ושחזורים שונים ובקומיקס נראה שספרינגפילד הייתה חלק מהמערב הפרוע.
בשחזור מלחמת האזרחים בעונה השישית, השחקנים ששיחקו את חיילי "פורט ספרינגפילד" לבשו מדים כחולים, מה שאומר שהם היו חלק מצבא הצפון.
אבל כשליסה עשתה עבודת שורשים מתברר שהייתה בספרינגפילד עבדות, כלומר חלק מהדרום.
בקומיקס החגיגי #200 מתברר בעצם שהגבול בין מדינות צבא הצפון למדינות צבא הדרום עבר בתוך ספרינפילד ואף חצה בתים.
בעונה 23 פרק 1, ווין, המאבטח החדש בכור הגרעיני, מספר שהוא הגיע לעיר כדי לשמור על פרופיל נמוך, שכן העיר, לדבריו: "לא מופיעה בשום מפה או תרשים".
באחד מפרקי סיידשואו בוב נראה שמצוי בקרבת העיר נקודת מפגש בין חמש מדינות שונות של ארצות הברית.
חלק מתחנות הרדיו המקומיות מתחילות בקידומת W כלומר ממזרח למיסיסיפי וחלק בקידומת K כלומר ממערב למיסיסיפי.
העיירה וויולויל (רדיו KUDD) נמצאת ממערב לספרינגפילד.
בקומיקס הומר אומר שהקיר הצפוני קולט את ה-Wi-Fi של פלנדרז.
נד גר בבית משמאל לסימפסונים וחזית שני הבתים פונים לכיוון הים.
מה שאומר שהים נמצא ממערב לספרינגפילד, כלומר ספרינגפילד בחוף המערבי.
בעונה הרביעית הצד השמאלי של הבית שקע והשיפוצניק אמר שזה הצד המערבי.
זה דווקא לא הגיוני כי בית המשפחה פונה לכיוון הים, שנמצא ממזרח או ממערב לעיירה.
בסוף העונה ה-20 יש הגירה המונית של תושבי אוגדנוויל לכיוון ספרינגפילד- ונאמר שאוגדנוויל נמצאת מדרום מערב לספרינגפילד.
בפריים של ההגירה נראה בית המשפחה עם הגב לכיוון אוגדנוויל ותחנת הכוח הגרעינית בין העיירות, כלומר האוקיינוס נמצא בכיוון ההפוך, ממזרח.
בעונה ה-21 הומר וצ'יף וויגום יושבים במצפה (שנמצא בכיוון ההפוך מתחנת הכוח הגרעינית) וצופים בשקיעה מאחורי תחנת הכוח.
מה שאומר שהעיירה נמצאת בחוף המזרחי.
לקראת סוף העונה התשיעית (פרק 22) הומר גרם להתפרצות זבל מתחת לעיירה, מה שגרם להזזתה בשלמות 8 ק"מ צפונה או דרומה.
(כי עדיין שכנה לאחר מכן על חוף הים.)
בפרק 18 של העונה העשירית העיירה עברה אפוקליפסה, אם כי לאחר מכן נראה שהכל ממשיך כרגיל.
בפרק הבא הומר מציף את העיירה.
בפתיחת העונה ה-12 העיירה פוצלה לשני אזורי חיוג, מה שגרר זמנית את פיצול העיירה לצפון ודרום.
בראשות "ספרינגפילד החדשה" עמד זמנית הומר.
בקומיקס שיצא באותו זמן העיירה התפצלה בכיוון ההפוך (למזרח ומערב), בין ספרינגפילד עילית לספרינגפילד תחתית.
בשני הפיצולים הוקמה חומה, אנכית או מאוזנת במפה, בהתאמה.
בסרט (בין עונות 18–19) העיירה בודדה מהעולם בכיפה והרבה מבנים נהרסו, כולל בית הסימפסונים.
בפרק ה-500 (עונה 23 פרק 14) העיירה עברה בשלמותה לאזור חסר משילות (outlands).
בתחילת העונה ה-28 רוב העיירה עלתה באש בגלל מיקוד שמש על מתכת מבריקה במרכז המסחרי ומשם התפזרות על ידי מראות.
ספריפיקציה או יצירת כדורים היא שיטה להכנת כדורים קטנים ממיצים, הדומים לקוויאר במרקמם ובצורתם.
השיטה התגלתה במחקר שבוצע על ידי חברת המזון יוניליבר בשנות ה-50 של המאה ה-20. השף פראן אדריאה ממסעדת אל בולי החל להשתמש בטכניקה זו במטבח המולקולרי.
ישנן שתי שיטות ספריפיקציה עיקריות, שהשימוש בהם נקבע לפי ההרכב הכימי של הנוזל שממנו רוצים ליצור את הכדוריות:
ליצירת כדוריות ממיצים (כגון מיצי פירות) אשר אינם מכילים סידן, מערבבים את המיץ עם חומצה אלגינית ולאחר מכן מטפטפים את התערובת לתערובת קרה של סידן כלורי או סידן לקטט.
ליצירת כדוריות ממיצים המכילים סידן, מקפיאים את הנוזל בצורת כדוריות ולאחר מכן טובלים אותן בסידן אלגיני.
ספרמטוגנזה הוא תהליך יצירת תאי זרע.
ראשית התהוות תאי המין בעובר מתרחשת בין השבוע השביעי לשמיני.
בשבוע העשירי מתפתחים איברי הרבייה וכך נקבע מין העובר.
ירידת האשכים לשק האשכים מתרחשת בחודש השביעי להיריון, וההבשלה המינית בגיל ההתבגרות.
בבגרות המינית מופרש ההורמון GnRH מההיפותלמוס.
ההורמון מעורר הפרשת הורמוני מין מההיפופיזה (התהליך המקביל אצל האישה הוא עירור הזקיק השחלתי).
ההורמון הראשון הוא הורמון מחלמן (LH), שמעורר את תאי ליידיג (התאים שנמצאים מחוץ לסמינל טיובולס שבאוניות האשך) להפריש טסטוסטרון.
הטסטוסטרון הוא ההורמון האנדרוגני העיקרי במערכת הרבייה הזכרית.
ההורמון מעודד ספרמטוגנזה וכמו כן משפיע על המוח (במוח הוא הופך לאסטרוגן).
הורמון שני שמופרש מההיפופיזה הוא הורמון מעורר זקיק (FSH).
ההורמון מעורר את תאי סרטולי להפריש הורמון קושר אנדרוגנים (ABP) וגם הורמון אינהיבין שמעכב את הפרשת FSH (כמשוב שלילי).
שלב ראשון - הספרמטוגוניום עובר מיטוזה לשני ספרמטוציטים ראשונים.
כל תא ספרמטוציט הוא דיפלואידי בעל 2n כרומוזומים (23X2).
שלב שני - הספרמטוציט הראשוני משתכפל בתהליך מיוזה 1 ועובר הפחתה ל-n כרומוזומים (23 זוגות כרומוזומים).
בשלב זה הספרמטוציט הראשוני הופך לשני ספרמטוציטים שניוניים, הפלואידים.
שלב שלישי - כל ספרמטוציט שניוני עובר מיוזה נוספת כדי להפריד את זוגות הכרומוזומים לשרשרת בודדת.
כל ספרמטוציט שניוני הופך לארבע ספרמטידס.
בשלב זה, התא מגדל זנב וגדל לשלב בו הוא יכול לנוע.
שלב חמישי - הספרמטידס מבשילים כ-14 יום בצינור עילית האשך.
במהלך ההבשלה האקרוזום (ראש התא) צובר כולסטרול וחלבונים.
כשתוספת זו תוסר, יגדל כושר התנועה של התא והוא יהפוך לאקטיבי יותר.
תהליך הספרמטוגנזה מתרחש בצינוריות הזרע שבאונות האשך.
בכל אשך ישנן בין 200-300 אוניות, ובכל אונית כ-3 צינוריות.
הצינוריות מתנקזות אל רשת האשך (Rete testis) ומשם אל עילית האשך.
אורך צינור עילית האשך (שלב חמישי בספרמטוגנזה) הוא כ-6 מטרים.
אורך צינור הזרע הוא כ-45 סנטימטרים והוא מתחיל מעילית האשך ונגמר באמפולת הזרע.
שלוש בלוטות מין אחראיות ליצירת נוזל הזרע המגן על תאי הזרע:
שלפוחיות הזרע (seminal vesicles) מייצרות כ-60% מנוזל המכיל פרוקטוז, פרוסטגלנדינים וחלבונים.
בלוטת הערמונית (prostate) מייצרת חומצת לימון, היאלרונידאז, ליזוזים (מערכת חיסון), עמילאז, PSA ממיס קרישיות.
בלוטת קאופר (Bulborethal glands) מייצרת נוזל המגן מפני חומציות.
ספרמטופור (באנגלית spermatophore מיוונית spermato "זרע" ו-pohre "מוביל") הוא כמוסה או מכל המכיל תאי זרע המיוצר על ידי זכרים של מיני בעלי חיים שונים ומועבר בשלמותו לנקבה במהלך ההזדווגות.
נוסף לזרע הספרמטופור עשוי להכיל גם מזון ("מתנת כלולות") עבור הנקבה כמו אצל החרגוליים.
אצל העש Utetheisa ornatrix הספרמטופור מכיל, נוסף לתאי זרע וחומרי מזון גם חומר רעיל המונע טריפה של הנקבה.
העברת ספרמטופור היא דרך ההפריה הנפוצה במחלקת העכבישנים וקיימת גם אצל מינים שונים של חרקים, הספרמטופור מוקף לעיתים במעטפת חלבונית הנקראת spermatophylax המאפשרת מעבר מלא של הזרע לגוף הנקבה.
בקרב בעלי החוליות הסלמנדרה והטריטון מייצרים ספרמטופור שהנקבה בוחרת אם להכניס לגופה בהתאם להצלחת מפגן החיזור של הזכר.
ספריַּת מעריב הייתה הוצאת ספרים עברית במדינת ישראל.
ההוצאה נוסדה באמצע שנות ה-50 של המאה ה-20 ברחוב קרליבך בתל אביב על ידי עיתונאים בעלי העיתון "מעריב" בראשות עזריאל קרליבך.
בשנות פריחתו של העיתון נמנתה "ספרית מעריב" עם הוצאות הספרים הגדולות בישראל.
בשנות ה-80 של המאה ה-20 עברה ההוצאה לקבוצת הד ארצי שבבעלות מעריב החזקות.
בדצמבר 2002, במסגרת צעדי התייעלות של "הד ארצי", פוטרו רוב עובדי ספרית מעריב ונחתם חוזה בינה ובין הוצאת כתר ספרים לפיו תספק כתר לספרית מעריב שירותי הפקה, ייצור, לוגיסטיקה ושיווק בעוד ספרית מעריב תמשיך לעסוק בענייני התוכן, בפרסום ויחסי ציבור כמערכת עצמאית וכותריה ימשיכו לשאת את לוגו ספרית מעריב.
החל מ-27 בדצמבר 2012 כתר היא הבעלים של ספרית מעריב, שחדלה להתקיים כישות עצמאית.
ספרינגפילד היא בירת מחוז גרין במדינת מיזורי בארצות הברית.
העיר שוכנת באזור הרי אוזרק בדרום מיזורי.
בעיר מתגוררים 159,498 תושבים (נכון ל-2010), מה שהופך אותה לעיר השלישית בגודל אוכלוסייתה במיזורי, אחרי קנזס סיטי וסנט לואיס.
במטרופולין של העיר מתגוררים 436,712 תושבים (נכון ל-2010).
ספרינגפילד נוסדה ב-1830 על ידי ג'ון פולק קמפבל.
מקור השם "ספרינגפילד" לא ברור, אם כי הדעה הנפוצה ביותר שהיא שהעיר נקראה על שם העיר ספרינגפילד במדינת מסצ'וסטס.
העירייה של ספרינגפילד החלה לתפקד ב-1838.
ב-1849 נפתחה מסילת רכבת שקישרה את ספרינגפילד לסנט לואיס.
כעבור כמה שנים נפתחו עוד מסילות וספרינגפילד הפכה לצומת דרכים אזורי.
ב-10 באוגוסט 1861, במהלך מלחמת האזרחים האמריקנית, התרחש בקרבת העיר קרב וילסון'ס קריק (אנגלית), בו ניצחו כוחות קונפדרציית המדינות של אמריקה את כוחות האיחוד, אך כוחות הקונפדרציה לא המשיכו לכיוון העיר.
ב-25 באוקטובר באותה שנה התרחש קרב ספרינגפילד הראשון, בו ניצחו כוחות האיחוד באחד הניצחונות היחידים שלהם באותו זמן בדרום מיזורי.
השליטה באזור המשיכה לעבור בין צד לצד עד שב-8 בינואר 1863 התרחש קרב ספרינגפילד השני, בו שוב ניצחו כוחות האיחוד והעיר נותרה תחת שליטתם עד סוף המלחמה.
ב-1887 העיירה נורת' ספרינגפילד אוחדה לתוך ספרינגפילד.
ב-1926 נחנך בעיר כביש 66, שהיה ציר תחבורה ראשי בארצות הברית.
כלכלת העיר מתבססת בעיקר על תעשייה, תיירות ושירותי בריאות וחינוך.
בעיר פועלים מספר אוניברסיטאות ומוסדות להשכלה גבוהה, בהם אוניברסיטת המדינה של מיזורי, אוניברסיטת דרורי ואוניברסיטת איוונג'ל (Evangel University).
כמו ערים רבות ברחבי המדינה, ספרינגפילד ראתה תחייה מחודשת באזור מרכז העיר שלה.
רבים מהבניינים הישנים יותר שופצו למבנים מעורבים כגון לופטים, שטחי משרדים, מסעדות, בתי קפה, ברים, בוטיקים ומקומות מוזיקה.
במרכז העיר ספרינגפילד יש תיאטראות היסטוריים ששוחזרו למצבם המקורי, כולל תיאטרון גיליוז ותיאטרון לנדרס.
בשנת 2001 נפתח שלב א' של פארק עמק הירדן יחד עם פארק הקרח של מדיהקום.
שלב ב' של פארק עמק הירדן הושלם בשנת 2012. בשנת 2001 גם נפתח The Creamery Arts Center, בניין בבעלות עיר בתוך פארק עמק הירדן.
זהו ביתם של מועצת האמנויות האזורית של ספרינגפילד, האופרה האזורית של ספרינגפילד, בלט ספרינגפילד והתזמורת הסימפונית של ספרינגפילד, ומספק משרדים ומרחב מפגשים לארגוני אמנות אחרים המשרתים את הקהילה.
המרכז שופץ וכולל שתי גלריות לאמנות עם תערוכות חודשיות, ספריית אומנויות, אולפני חזרות וכיתות המציעות סדנאות אמנות ופעילויות מעשית.
המתקנים כוללים גם כיתה חיצונית.
העיר נחשבת למקום בו הוכן לראשונה עוף בקשיו.
את העיר משרת נמל התעופה הלאומי ספרינגפילד-ברנסון, הנמצא במרחק של כ-8 קילומטרים צפון-מערבית לעיר.
ספרינגפילד נמצאת על מסלול כביש בין-מדינתי 44, המקשר בין העיר סנט לואיס במזרח מיזורי ובין מדינת אוקלהומה עד ויצ'יטה פולס בצפון טקסס.
ספרינגפילד הוא מושב המחוז של מחוז קלארק אשר בדרום-מערב מדינת אוהיו שבארצות הברית, כ-75 קילומטרים מקולומבוס ו-25 קילומטרים מדייטון.
העיר משתרעת על שטח של כ-66.04 קילומטרים רבועים, מתוכם 65.50 קמ"ר שטחים יבשתיים ו-0.54 קמ"ר שטחי מים.
תושבים נודעים בולטים אשר נולדו בספרינגפילד כוללים את:
ליליאן גיש (1893–1993) - שחקנית קולנוע וטלוויזיה.
ג'סטין צ'יימברס (נולד ב-1970) - דוגמן ושחקן.
ספרינט הוא שמו של טיל נגד טילים בעל מאפייני תאוצה יוצאי דופן, אשר פותח בארצות הברית בשנות ה-60 וה-70 של המאה ה-20 במסגרת תוכניות ההגנה "זקיף" (Sentinel) ו-Safeguard.
הספרינט פותח כ"מאמץ יירוט אחרון", במידה ונכשל יירוט בחלל על ידי טיל הספרטן, ונועד להגן על מטרות קטנות יחסית מפגיעת ראש נפץ גרעיני.
על מנת לעמוד במשימה הטיל משוגר בתאוצה חסרת תקדים של 100 יחידות g, והגיע למהירות מאך 10 (כ-12,000 קמ"ש) תוך 5 שניות בלבד.
המהירות הגבוהה גרמה לחיכוך כה גדול באוויר, עד כדי התלהטות מעטפת הטיל לטמפרטורה של אלפי מעלות.
תקרת הגובה אליה הטיל הגיע הייתה כ-30 ק"מ, כך שהיירוט התבצע בתוך האטמוספירה.
אמצעי ההנחיה של הספרינט לא היו מדויקים דיים להביא להשמדת המטרה ללא שימוש בראש נפץ גרעיני על גבי הספרינט.
עוצמת ראש הנפץ לא נמסרה מעולם אך מוערכת בכמה קילוטון.
הפיצוץ הגרעיני לא בהכרח יביא השמדה באמצעות הדף של המטרה, אך שטף הנייטרונים שנוצר בפיצוץ ימיר את החומר הבקיע במטרה וכך למעשה ינטרל את הפצצה הגרעינית התוקפת.
טיל הספרינט, יחד עם כל תוכנית Safeguard נגנז בשל התנגדות הקונגרס, התנגדות שהתבססה על הערכת העלויות להגנה אפקטיבית כנגד ראשי חץ מתפצלים (MIRV).
למעשה הטיל היה בשירות מבצעי חודשים ספורים בלבד בטרם בוטל המשך ייצורו.
ספרינגפילד היא עיר במערב מחוז ליין שבמדינת אורגון שבארצות הברית.
העיר שוכנת בחלקו הדרומי של עמק וילאמט והיא חלק מהאזור המטרופוליני המשותף לה ולעיר יוג'ין, ממנה היא מופרדת על ידי כביש בין-מדינתי 5 והיא השנייה בגודל אוכלוסייתה במטרופולין זה.
ההיסטוריה המקומית של ספרינגפילד מתחילה עם התיישבותה של משפחת בריגס (Briggs) במקום בשנת 1848. הקהילה התאגדה לעיר ב-1885 שנקראה על שם המעיין הטבעי הנובע בשדה או בערבה שהיום כלולה בשטח העיר.
במשך כל השנים הייתה כלכלת העיר תלויה במשאבים חיצוניים, אך משנות התשעים של המאה ה-20 חל גיוון במקורות התעסוקה של העיר כאשר הוקם בה בית חולים של הארגון PeaceHealth והוא המעסיק הגדול ביותר בעיר.
ספרינגפילד יושבה לראשונה על ידי אליאס ומרי בריגס כאשר הגיעה משפחתם לאזור ב-1848. הם היו בין הראשונים שיצאו לתור את האזור דרך מה שקרוי "הנתיב הדרומי" דרך אגם קלאמת העליון, רכס קסקייד, ועמק הנהר רוג, אז מצפון לעמק וילאמט.
אליאס בירגס הפעיל יחד עם ויליאם סטיבנס מעבורת על נהר וילאמט הסמוך.
על פי רישומי תביעות הקרקעות, היה סטיבנס המתיישב הראשון שתבע בעלות על קרקע בתחומי שטחה של ספרינגפילד, כאשר הוא הגיע לשם באוקטובר 1847. הוא החל בבניית ביתו יחד עם שלושת בניו הבכורים וכאשר הושלמה הבנייה בדצמבר, הצטרפו אליו שאר בני משפחתו והם חגגו יחדיו את חג המולד.
אחד מהמתיישבים הראשונים הנוספים בסביבתה של ספרינגפילד היה קפטן פליקס סקוט האב, שהתיישב באותה שנה בין נהר מקנזי לבין נהר וילאמט.
ב-1854 נפתח בית הספר של מחוז ספרינגפילד.
לבית הספר הוקם בניין קטן על פינת רחוב 7 דרום ורחוב B, ששירת את הקהילה עד לשנות השמונים של המאה ה-19. המורה הראשונה הייתה אגנס סטיוארט, צעירה מפנסילבניה שהגיע לספרינגפילד ב-1853.
ב-1871 נסלל קו מסילת הברזל הראשי בין קליפורניה לבין אורגון והוא עקף את ספרינגפילד לטובת יוג'ין.
הסיבה לכך נבעה מתשלום סכום של 40,000 דולר ששולם על ידי קבוצה של אנשי עסקים בולטים מיוג'ין למממן של מיזם סלילת המסילה, בן הולדיי, כדי שהמסילה תעקוף את ספרינגפילד ותחצה את נהר וילאמט ליד הריסבורג ולא ליד ספרינגפילד.
כך החלה היריבות בין הערים שנמשכת עד היום.
ראש העירייה הראשון היה אלברט ווקר, נפח במקצועו.
במאי 1992 הייתה ספרינגפילד לעיר הראשונה בארצות הברית שחוקקה חוק אנטי להט"בי בעקבות מערכה שנוהלה על ידי ארגון "ברית אזרחי ספרינגפילד" (Oregon Citizens Alliance) השמרני.
אף על פי כן, מאוחר יותר חוקקה מדינת אורגון חוק למניעת חקיקה אנטי להט"בית.
ספרינגפילד זכתה במקום השלישי בהצבעה על זהות העיר בה תוקרן הקרנת הבכורה של משפחת סימפסון - הסרט שנערכה בין 16 ערים בארצות הברית ששמן ספרינגפילד.
יוצר הסדרה, מאט גריינינג, שהוא תושב אורגון, שלח לספריגפילד לוחית בה נכתב בין השאר "יו לספרינגפילד, אורגון, הספרינגפילד האמיתית" (Yo to Springfield, Oregon – the real Springfield).
באפריל 2012 אישר גריינינג לכתב העת Smithsonian שהוא קרא לספרינגפילד הדמיונית על שמה של ספרינגפילד, אורגון.
הוא גם אישר שהוא השאיר בכוונה את העמימות על זהותה של העיר כדי לאפשר לתושבי כל הערים בשם זה להניח שהעיר בסדרה המצוירת קרויה על שם עירם.
ספרינט קיאק הוא ספורט שנערך במים שקטים.
השייט יושב שפניו קדימה ומשתמש במשוט כפול כדי להניע את קיאק קדימה.
תחרות הספרינט קיאק נערכה לראשונה באולימפיאדת 1936.
בסירות ישנו לעיתים הגה אשר נמצא במעטפת הסירה.
ההגה נשלט על ידי רגלי השייט.
הסירה מועצבת כך שהשייט יושב בתוכה ולא עליה, בניגוד לגלשן.
צוותים או יחידים מתחרים במסלולים של 200 מ', 500m מ', 1000 מ' או 5000 מ' והזוכה היא הסירה הראשונה שחוצה את קו הסיום.
בתחרות של מספר שייטים בתוך הסירה K1 מסמל אדם אחד בקיאק, K2 זוג ו- K4 צוות של ארבעה.
קיאק K-3 פותח בדרום אפריקה לשימוש במרתון נהר הדגים.
כיום קיאקים בדרך כלל עשויים מרכיבים קלים מאוד כמו קבלר, סיבי פחמן או פיברגלס, אבל בעבר הסירות היו עשויות עץ.
הם צרים, מאוד לא יציבים ויקרים.
הקרן של הסירה בדרך כלל ברוחב הירכיים של השייט ודורשת מהשייט לכופף את הרגליים בסירה.
קרן זו מאפשרת זווית ארוכה וצרה המפחיתה את הגרר.
ספרינטר הוא רוכב אופניים (במרוץ אופני כביש או במרוץ אופני מסלול) המצטיין ביכולת להגיע למהירות רכיבה גבוהה מאוד למשך זמן קצר יחסית.
תכונה זו מסייעת לו במאוצים אל קו סיום המרוץ.
מאחר שחלק נכבד ממרוצי האופניים מסתיימים במאוץ רב משתתפים, חשיבותו של הספרינטר לקבוצת האופניים שלו היא רבה ובמרוצים שבהם צפוי סיום מסוג זה, משמש הספרינטר כרוכב המוביל של הקבוצה.
מלבד שימוש בספרינט כטקטיקה בסיום המרוץ, נערכים גם מאוצי ביניים (המכונים לעיתים primes) במהלך מרוצים וגם שם יש לספרינטר יתרון.
מאוצי ביניים נערכים גם במרוצים חד-יומיים להגברת העניין במרוץ, כמו בקריטריום לדוגמה, כאשר בכל כמה סיבובים של המסלול מוגדר קו הסיום כספרינט ביניים.
במרוצי קטעים, זוכים הרוכבים בנקודות עבור מאוצי ביניים ומאוצי קו הסיום, ונקודות אלו נצברות ומדרגות אותם בתחרות הנקודות שבמרוץ (לדוגמה, בטור דה פראנס רוכב המוביל בקטגוריית הנקודות בחולצה הירוקה).
יכולת ההאצה היא אחת התכונות החשובות ביותר לכל רוכבי אופני הכביש, גם אלו שאינם נחשבים ספרינטרים קלאסיים.
תכונה זו חשובה גם בבריחות, גם בסיוע לרוכב הקבוצה הספרינטר וגם בסיכויים לנצח במאוץ אל קו הסיום (או מאוץ ביניים) של קבוצת רוכבים קטנה.
לספרינטרים יש יחס גבוה יותר של סיבי שריר מהיר (המכונים גם בלשון פופולרית "סיבים לבנים") מאשר רוכבים שאינם ספרינטרים.
ספרינטרים נוטים בדרך כלל להיות בעלי מבנה גוף מוצק יותר מאשר רוכב האופניים הממוצע, דבר המאפשר להם יצירת פרץ קצר של מהירות הנדרש במאוץ.
חלק מהספרינטרים (בעיקר הגבוהים שבהם) מסוגלים להגיע למהירות גבוהה מאוד אך זקוקים למרחק רב כדי להגיע למהירות זו, בעוד שאחרים יכולים לייצר תאוצה קצרה וחדה.
תכונות נוספות שנוטים לייחס לספרינטרים הם שליטה מרבית באופניים, קואורדינציה, שיווי משקל מעולה ואומץ לב.
תכונות אלו הכרחיות במאוץ רב משתתפים שבו מגיעים הרוכבים למהירות של 70 קמ"ש, בצפיפות גבוהה ותוך חילופי עמדות במהלך המאוץ.
קיימת נטייה לחלק את הספרינטרים לשתי קבוצות:
ספרינטרים קלאסיים/טהורים - רוכבים שתחום התמחותם היחיד הוא במאוצים רבי משתתפים.
הם תלויים באופן רב בחברי קבוצתם, מתקשים לעיתים קרובות בקטעים גבעיים בתוך המרוץ היומי, עד למצב בו הם מפגרים אחרי הדבוקה ונעדרים מהספרינט הסופי.
מאידך - כשהם מקבלים את התנאים המיטביים ותווי השטח הוא מישורי - הם הרוכבים המהירים ביותר.
ספרינטרים מטפסים - רוכבים רב גוניים יותר.
מסוגלים להתמודד בעליות קצרות יחסית (וחלקם גם ארוכות, למשל אלחנדרו ולוורדה).
רוכבים אלו מתקשים לעיתים להתמודד עם הספרינטרים הקלאסיים, אך במרוצים סלקטיביים יותר, בהם מגיעה דבוקה קטנה יותר אל קו הסיום הם הרוכבים המהירים ביותר.
הספרינטרים וקבוצותיהם מעריכים בטרם המרוץ את הסיכויים לכך שהמרוץ יסתיים במאוץ רב משתתפים.
במידה והם מעריכים שהסיכוי לכך גבוה - מתחלק המרוץ מבחינתם לשני חלקים.
החלק הראשון כולל את חלקו הגדול של המרוץ ובו המטרה העיקרית היא השגת קבוצת הבריחה שנוצרת במהלך המרוץ.
החלק השני כולל את הקילומטרים האחרונים במרוץ ובהם סיוע הקבוצה לספרינטר והוצאת המאוץ אל הפועל.
במשך רוב המרוץ, בדרך כלל, הספרינטר אמור לרכוב בתוך הדבוקה כשהוא מוגן מהרוח באופן המרבי על ידי חברי קבוצתו.
המטרה הבאה של הקבוצה היא לדאוג לכך שהספרינטר ימוקם בקילומטרים האחרונים של המרוץ במיקום אופטימלי, כלומר, בשליש הקדמי של הדבוקה.
בק"מ האחרון מנסות הקבוצות להצמיד לספרינטר שלהם רוכב או שניים שיובילו אותו אל הספרינט הסופי המתחיל כ-250 מטר מקו הסיום.
משם, הספרינטרים נאבקים אחד בשני עד קו הסיום.
החל משנות ה-80 של המאה ה-20 פותחה שיטת הולכה קבוצתית לספרינט המכונה "רכבת" .
השיטה פותחה על ידי הרוכב הבלגי פרדי מרטנס ושוכללה בשנות ה-90 על ידי קבוצותיו של הספרינטר המצטיין, מריו צ'יפוליני.
השיטה אומצה בהמשך על ידי קבוצות רבות המנסות להשיג באמצעותה שתי מטרות עיקריות: ניטרול בריחות יחיד מסוכנות בקילומטרים האחרונים של המרוץ והבאת ספרינטר המטרה של הקבוצה אל ראש דבוקת המאיצים, כך שהוא יוכל להתחיל את המאוץ הסופי מקדמת דבוקת המאיצים ובמהירות התחלתית גבוהה ולא יצטרך לבצע עקיפות בזמן המאוץ.
לשם השגת מטרות אלו עובדת הקבוצה בקילומטרים האחרונים במרוץ בתיאום מלא.
בזמן זה רוכבים כ-3-6 רוכבים מהקבוצה בטור עורפי (ומכאן הדימוי לקרונות של רכבת), בראש דבוקת הרוכבים, במהירות גבוהה מאוד, המונעת לרוב מרוכבים אחרים אפשרות בריחה.
ספרינטר המטרה נמצא בחלקה האחורי של ה"רכבת" ונהנה משבירת הרוח על ידי חבריו לקבוצה.
לעיתים מוסיפה הקבוצה רוכב נוסף מאחורי הספרינטר, שתפקידו למנוע מספרינטרים יריבים "לשבת על הגלגל" של הספרינטר.
במהלך 2-3 הקילומטרים האחרונים במרוץ, נושר בכל פעם הרוכב הקדמי, לאחר שכילה את כוחותיו, וזה שנמצא אחריו תופס את עמדת ההולכה לכמה מאות מטרים, עד אשר גם הוא נושר.
כ-200 מטר לסיום נושר המוביל האחרון ואז, לראשונה במרוץ, נחשף ספרינטר המטרה אל הרוח כשהוא ראשון בטור הרוכבים וכאן מגיע לידי ביטוי מבחנו האמיתי ביכולתו לגבור על המאיצים האחרים אשר צמודים אליו מאחור.
לשיטה זו יתרונות רבים, אך גם לא מעט מגרעות.
שיטה זו דורשת בדרך כלל סדר קבוע של הרוכבים ברכבת, תיאום ותזמון מושלם בין הרוכבים המרכיבים את הרכבת ודורשת תרגול רב שניתן להשיגו רק במרוצי אמת.
כמו כן, למוביל האחרון, המכונה באנגלית Lead-Out יש תפקיד מרכזי ברכבת, שכן לעיתים יש ספרינטרים יריבים שיצאו מוקדם למאוץ וחלפו על פני ספרינטר הקבוצה.
על המוביל האחרון לנווט את הספרינטר שלו במהירות אל המקום בו יוכל לבצע את הספרינט בצורה המיטבית.
תפקיד זה מאויש בדרך כלל על ידי ספרינטרים ותיקים שאיבדו מקצת מהירותם, אך הם מחפים על כך בניסיון הרב שצברו.
עם השנים, לאור ההצלחה היחסית של טקטיקת הרכבת, אימצו עוד ועוד קבוצות שיטה זו וניתן לראות בחלק מהמרוצים מספר רכבות של קבוצות שונות הנלחמות על הבכורה.
עובדה זו הגבירה את הכאוס בקילומטר האחרון של המרוץ והביאה במידה מסוימת לנטישת הטקטיקה ולהתמקדות ב"רכבת" קצרה של 2-3 רוכבים המובילים את ספרינטר המטרה של הקבוצה לעמדה המיטבית.
מספר מרוצים חד-יומיים קלאסיים, למשל מילאנו – סן רמו או גנט–וייפלחם, פריז–טור, קלאסיקת יורו - אייס, סכלדפרייס, קורנה–בריסל–קורנה, נחשבים כנוטים לטובת ספרינטרים בגלל תווי השטח שלהם שהוא שטוח יחסית.
נהר ספרכיוס (ביוונית Σπερχειός; בלטינית: Spercheus) הוא נהר בפתיוטיס' במרכז יוון.
אגן הניקוז שלו הוא .
הנהר היה נערץ באופן אלילי בדת היוונית העתיקה ומופיע במיתולוגיה היוונית.
בעת העתיקה, העמק העליון שלו היה ידוע בכינוי Ainis.
ב-997, התרחש בשטחו קרב ספרצ'יוס, שהסתיים בפלישות בולגריות לאימפריה הביזנטית.
הנהר מתחיל בהרי טימפריסטוס בגבול עם אווריטניה ונשפך מזרחה דרך הכפר אגיוס גאורגיוס טימפריסטו ונכנס למישור רחב.
זורם לאורך העיירות מקרקומי ולייאנוקלדי, ומדרום לבירת פטיוטידן לאמיה.
הנהר זורם באזור ביצות לשעבר, שפותחו לחקלאות.
הנהר נשפך למפרץ מאלי בים האגאי דרום-מזרחית ללאמיה.
בעת העתיקה, שפך הנהר היה האתר של אנטיקירה, שהיה מפורסם בגלל הסיבוב השחור - לבן שלו.
ספרינגפילד הלקט הוא אקדח מיקרו-קומפקטי חצי-אוטומטי, עם מסגרת פולימר והפעלת נוקר, המיוצר על ידי חברת HS Produkt מקרואטיה ומשווק בארצות הברית על ידי Springfield Armory, Inc.
האקדח הוצג לראשונה בספטמבר 2019, מותאם לתחמושת 9×19 מ"מ פארבלום, ונועד לנשיאה מוסתרת.
הוא מגיע עם מחסניות בגדלים של 11,13, כאשר גם מחסנית בגודל 15 מתאימה לו.
ההלקט הוא אקדח קומפקטי במיוחד עם מחלק מנירוסטה.
באקדח קיימת נצרת הדק בצורת להב בטיחות, ובחלק מהגרסאות קיימת גם נעילת אגודל דו-צדדית נמוכה.
המחסנית הסטנדרטית מכילה 11 כדורים – כדור אחד יותר מהזיג זאואר P365 המתחרה.
קיימות גם מחסניות מוארכות עם קיבולת של 13, 15 ו־17 כדורים.
המחלק כולל חריצים לחירוק מלפנים ומאחור, כאשר החריצים האחוריים נמשכים גם מעל גוף האקדח, ליצירת שלוש נקודות אחיזה.
האקדח כולל מסילת פיקטיני להרכבת אביזרים נוספים כגון פנס טקטי או לייזר.
גרסת OSP (ראשי תיבות של Optic Sight Pistol) של ההלקט כוללת מכסה ניתן להסרה על המחלק, שמאפשר הרכבת כוונת נקודה אדומה.
גרסת הלקט פרו (Hellcat Pro OSP) כוללת כוונות U-Dot מדויקות עם כוונת קדמית בעלת טריטיום וזוהר לילה, וכוונת אחורית Tactical Rack.
גרסה זו מגיעה עם מחסניות בעלות קיבולת של 15 ו-17 כדורים.
עם השקתו היה האקדח זמין בצבע שחור בלבד.
המגזין American Rifleman בחר בהלקט כאקדח השנה לשנת 2020.
ספרן הוא תאגיד צרפתי רב-לאומי העוסק בתעשיית החלל, הביטחון והאבטחה.
מטה החברה נמצא בפריז, צרפת.
החברה מתכננת, מפתחת ומייצרת מנועי מטוסים אזרחיים וצבאיים כאחד; מערכות הנעה לרכבי שיגור, חלליות וטילים.
החברה נוסדה בשנת 2005 באמצעות מיזוג של 2 יצרנית – סנקמ"א SNECMA ו-SAGEM.
החברה מעסיקה 92,000 עובדים ומייצרת רווח של 27.31 מיליארד אירו נכון ל-2024. החברה נסחרת ב-Euronext של פריז תחת שם הקוד SAF.
השם של החברה, ספרן, ובצרפתית Safran.
היה השם שהתקבל מתוך 4,250 הצעות שונות שהתקבלו מטעם 1,750 עובדים שהציעו שמות לחברה.
השם Safran התקבל מהדמיון שלו למילה זעפרן והגה כיוון.
ב-1905, לואיס סגווין הקים את החברה Gnome, אשר עסקה בייצור מנועים סיבוביים.
בהמשך, החברה שיתפה פעולה עם החברה Rhone וב-2000 הוקמה החברה Snecma, שכיום ידועה בתור חברה בת של ספאראן המייצרת רכיבים לכלי תעופה.
ב-11 במאי 2005, Snecma התאחדה עם החברה Sagem, מה שהוביל להקמת החברה החדשה ספרן.
ביוני 2014, החברה הוציאה מיזם משותף עם החברה Arianespace.
במאי 2015, ספרן הוציאה מיזם משותף עם חברת התעופה איירבוס בשם משגר האיירבוס ספרן.
שתי החברות היו שותפים לפיתוח האריאן 6, משגר לוויינים כבד ששוגר ב-9 ביולי 2024.
ספרת ביקורת היא ספרה הנוספת, בעיקר במערכות מידע, למספר נתון, כדי לזהות טעות שנעשתה בעת העתקתו.
במספר הזהות הישראלי, למשל, הספרה הימנית ביותר היא ספרת ביקורת.
גם במספר של כרטיס אשראי ובמספר חשבון בנק נכללת ספרת ביקורת, וכך במספרים נוספים.
כאשר אדם מוסר או מקליד מספר מסוג זה, קל לבדוק מיידית את תקינותו באמצעות ספרת הביקורת, עוד לפני הפנייה למאגר הנתונים לשם מציאת מספר זה.
ספרת הביקורת היא פונקציה של כל יתר הספרות שבמספר המתאים לה, ובדיקת נכונותה נעשית באמצעות הפעלת פונקציה זו על המספר הנתון.
ניתן להמחיש זאת באמצעות חישוב ספרת ביקורת באמצעות אלגוריתם לוהן (Luhn).
אלגוריתם זה פותח על ידי איש מעבדות IBM בשנות ה-50 ומשמש, בין היתר, לחישוב ספרת הביקורת במספר הזהות בישראל, ספרת הביקורת בכרטיסי אשראי ועוד.
ספרת ביקורת במספר הזהות בישראל
מספר הזהות בישראל מורכב מתשע ספרות, שהימנית שבהן היא ספרת הביקורת.
כל ספרה מוכפלת במשקל שלה, וכל הספרות של התוצאות מחוברות יחדיו.
אם התוצאה של הכפלת הספרה במשקלה היא בת שתי ספרות, מסוכמת כל אחת משתי הספרות של התוצאה (כלומר המספר הדו-ספרתי מופרד לשני מספרים בעלי ספרה אחת, המחוברות לכל יתר הספרות).
את הסכום המתקבל יש להשלים לכפולה הקרובה של 10 (כלפי מעלה.
לדוגמה: אם הסכום שהתקבל הוא 32, ההשלמה תהיה 8. אם הסכום שהתקבל הוא 40, ההשלמה תהיה 0).
ההפרש שאותו נדרש להשלים הוא ספרת הביקורת.
דוגמה: מספר הזהות הוא 54370042-1. מכפלות שמונה ספרותיו השמאליות של מספר זה במשקלות שלהן הן:
ולכן ספרת הביקורת היא 1 (המשלים של 29 ל-30).